સુરતમાં ગુરુવારે વરસાદની તોફાની બેટીંગને કારણે સુરત જિલ્લા કલેકટર ધવલ પટેલે સુરતની પાલિકા સંચાલિત અને ખાનગી શાળાઓમાં રજાની જાહેરાત કરી દીધી હતી. સવારની પાળીમાં આવી ગયેલા શાળાના બાળકોને પણ છુટ્ટી આપી દેવામાં આવી હતી.સુરતમાં આમતો માત્ર 2 ઇંચ જેટલો જ વરસાદ પડ્યો હતો પણ મુંબઇ નવસારીમાં જે રીતે મુશળધાર વરસાદ પડી રહ્યો છે તે જોતા પાણી પહેલાની પાળ બાંધવાના ભાગરૂપે કલેકટરે સ્કુલોમાં રજાની જાહેરાત કરી દીધી હતી.સવારે10-30 વાગ્યાથી કલેકટરની જાહેરાતના મેસજ સોશિયલ મિડીયામાં ફરતા થઇ ગયા હતા.